armvectores/hy_wikipedia_2023 huggingface dataset:
Բերդյանսկի երկրագիտական թանգարան

Բերդյանսկի երկրագիտական թանգարան, թանգարան Բերդյանսկ քաղաքում։ Տեղակայված է Հաղթանակի պողոտա 14 հասցեում։


== Պատմություն ==
Թանգարանը հիմնադրվել է 1929 թվականին քաղաքային վարչության շենքում։
Հայրենական մեծ պատերազմի տարիներին շենքը ավերվեց, ցուցանմուշների մի մասը ոչնչացավ, իսկ մյուս մասը տարհանվեց։ 1944 թվականին թանգարանը վերսկսեց իր աշխատանքը Պ. Պ. Շմիդտի այգում գտնվող առանձին շենքում։ 1958 թվականին տեղափոխվեց նոր հասցե՝ Հաղթանակի պողոտա 14, որտեղ էլ մինչ օրս գտնվում է։
1977-1978 թվականներին թանգարանը կապիտալ վերանորոգվեց, վերակառուցվեց, կատարվեց ռեէքսպոզիցիա, ինչի արդյունքում կառուցվեց մեկ ցուցասրահ, գիտական աշխատակիցների աշխատասենյակ և դրամարկղ։ Երկրագիտական թանգարանն զբաղեցնում է տվյալ հասցեում գտնվող բնակելի տան առաջին հարկը։ 1983 թվականին ֆոնդերի պահպանման համար առանձնացվեց հատուկ շինություն Աշխատանքի պողոտա 47 հասցեում, որը հետո ընդլայնվեց։

1980 թվականին բացվեց Երկրագիտական թանգարանի մասնաճյուղը՝ Պ. Պ. Շմիդտի հիշատակի տուն-թանգարանը (Շմիդտի փողոց 8), 1985 թվականին՝ «Սխրանք» (ռուս.՝ «Подвиг») թանգարանը, որտեղ պահվում են Հայրենական մեծ պատերազմին նվիրված ցուցանմուշներ։ 2003 թվականի սեպտեմբերի 17-ին գործկոմի № 477 որոշմամբ կառուցվեց թանգարանի նոր մասնաճյուղ՝ «Բերդյանսկի պատմության թանգարանը», որը գտնվում է Դյումինի փողոց 15 հասցեում և զբաղեցնում է 557 մ² տարածք (բացվել է 2005 թվականի սեպտեմբերի 17-ին)։


== Ցուցանմուշներ ==
Երկրագիտական թանգարանում և Պ. Պ. Շմիդտի հիշատակի տուն-թանգարանում ցուցադրված են նմուշներ բաց երկնքի տակ։
Հաշվառման և պահպանության տակ է գտնվում հիմնական ֆոնդի 44 573 միավոր և գիտաօժանդակ ֆոնդի 24 307 միավոր թանգարանային առարկա։ 

Հավաքածուն ներառում է պահպանվող 11 խումբ՝ սկսած հնագիտությունից մինչև հիմա։ Թանգարանն ունի Պոլովեցյան կանանց քարե մեծ հավաքածու և սկյութական շրջանի որոշ նմուշներ (մ.թ.ա. IV դար)։
Երկրագիտական թանգարանի ցուցադրությունը բաղկացած է մի քանի բաժնից՝ մինչխորհրդային, խորհրդային, հետխորհրդային, ծայրամասային բնություն և ցուցասրահ։ Ցուցասրահում գործում են մշտական ցուցադրություններ՝ նվիրված ուկրաինացի բանաստեղծ, ազգագրագետ Տրոֆիմ Աբրամովիչին և Վասիլի Կրավչենկոյին։
Մեծ աշխատանք է տարվում ուկրաինական ազգային ավանդույթների վերականգնման ուղղությամբ. ստեղծվել է «XIX դարի ուկրաինական քրիստոնեական տնակի ինտերիերը» խորագրով ցուցադրություն, որում ներառված են թանգարանային ներկայացումներ ազգային և կրոնական օրացույցով։
Ամեն տարի գիտական աշխատակիցները մշակում են թեմատիկ նոր էքսկուրսիաներ և դասախոսություններ, դաս-էքսկուրսիաներ։ Մշակվել և իրականացվում է քաղաքում անցկացվող քայլերթային էքսկուրսիա։
Քաղաքի բազմազգությունն արտացոլվում է թեմատիկ ցուցադրություններում. «Հույները Բերդյանսկում», «Բուլղարները Տավրիում», «Պատմություն և այժմեականություն» և այլն։ Էքսկուրսիաներն անցկացվում են երեք լեզվով՝ ուկրաիներեն, ռուսերեն և բուլղարերեն։
Թանգարանի նորարությունը դրսևորվում է աշխատանքի տարբեր ձևերում՝ թանգարանային ներկայացումներ, շարժական ցուցադրություններ էքսկուրսիաների ուղեկցությամբ, պատմաերաժշտական ծրագրեր, քաղաքի պատմության մասին հեռուստատեսային էքսկուրսիաներ։


== Ծանոթագրություններ ==


== Արտաքին հղումներ ==
Պաշտոնական կայք
Музейний простір України
Ալող

Ալող, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Մտնում էր Շարքի գյուղախմբի մեջ։


== Պատմամշակութային կառույցներ ==
Ալողն ուներ 1332 թ.-ին կառուցված եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ժողովածու (2152)

Ժողովածու (2152), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2152 թվի տակ։ Ձեռագիրը գրվել է 13-րդ դարում, 1402-1408 թվականներին Ստեփաննոս վարդապետ, Թումա վարդապետ գրիչների կողմից, Բաղեշում։ Ստացողը եղել է Կարապետը։ Գրված է թղթի վրա, որը ունի 17․5X13․5 չափս։ Ձեռագիրը կազմված է 252 թերթից։ Գրված է երկսյուն, միասյուն, բոլորգիր, նոտրգիր։ Ունի նկար՝ Գրիգոր Տաթևացի, կիսախորան,լուսանցազարդ մանրանկարներ։ Պահպանակը ունի մագաղաթ 1 էջ, գրված է՝ մագաղաթի վրա՝ բոլորագիծ երկաթագիրով։ Կազմը` կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ՝ գրչի՝ 79ա, 111ա, 122ա, 177բ, 228ա, հետագայի՝ 69բ (1593 թ․), 236բ (1600 թ․), կնիք՝ 140բ (1689 թ․ Տեր Գրիգոր)։


== Բովանդակություն ==
Քարոզք (Գր․ Տաթևացի, Յտկ․ Ղրիմեցի, Տիրատուր վրդ․, անանունք)։
Մեկնութիւն Արարածոց։
Հարցմունք և պատասխանիք։
Մեկնութիւն «աբեղայ» բառին։
Անուանք դատաւորացն Իսրայէլի։
Վանականի վրդ-ի Վասն պատարագին։
Յովհ․ Երգնկացւոյ Խրատ հասարակաց քրիստոնէից։
Մեկնութիւն Փառք ի բարձունս-ի։
Բառք քորթողականք։
Աստուածաբանութիւն իմաստասիրացն։
Պատմութիւն նախահարցն (ի Միխ․ Ասորւոյ)։
Յովհ․ Պլուզի Տաղ։
Տոմար։
Ի մեկնութենէ Ելիցն։
ԺԲ հողմունք։
Գէորգայ վրդ-ի Վասն զատկի։
Սարգսի որդոյ Ամէնավագի Պատճէն տոմարի։
Մեկնութիւն տոմարին Անդրէասի։
Հարցումն Եւսերի առ Անատոլ։
Դարագլուխք։
Վասն Խորանացն Աւետարանի։
Վանականի վրգ-ի Հարցմունք և պատասխանիք։
Մեկնութիւն Դանիէլի։
Յաղագս կշռոց։
Պատմութիւնք հրաշից։
Ստ․ Սիւնեցւոյ Թէոյք են առաքելական պահք։
Ի Հարցմանց գրոց Գր․ Տաթևացւոյ Վասն շնորհաց։


== Ծանոթագրություններ ==
Խարաբա-Ալթինբուլաղ

Խարաբա-Ալթինբուլաղ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Իռուստե (այլ կիրառումներ)

Իռուստե, կարող է վերաբերել՝

Իռուստե - գյուղ Էստոնիայի Վալգամաա նահանգի Իռու շրջանում
Իռուստե - գյուղ Էստոնիայի Սաարեմաա նահանգի Պյոիդե շրջանում
Տադահիրո Նոմուրա

Տադահիրո Նոմուրա (ճապ.՝ 野村 忠宏 Նոմուրա Տադահիրո, դեկտեմբերի 10, 1974, Կորյո, Ճապոնիա)), ճապոնացի ձյուդոիստ, առաջին և միակ եռակի օլիմպիական չեմպիոնը (1996, 2000 և 2004)։ 1997 թվականի աշխարհի չեմպիոն։ Ավարտել է Տենրիի համալսարանը։ Մրցել է մինչև 60 կգ քաշային կարգում։ Հասակը՝ 164 սմ։


== Կենսագրություն ==
Նոմուրան ավարտել է Տենրիի համալսարանը, Նառա պրեֆեկտուրայի մանկավարժական համալսարանի մագիստրատուրան, 2009 թվականից հանդիսանում է Հիրոսակիի համալսարանի դոկտոր։
Հանդես է եկել մինչև 60 կգ քաշային կարգում։ Հասակը 164 սմ է։ Ձյուդոյի մինչև 70 կգ քաշային կարգի օլիմպիական չեմպիոն (1972 թվական) Տոյոկաձու Նոմուրայի զարմիկն է։


== Մարզական պարգևներ ==


=== Օլիմպիական խաղեր. Ձյուդո (տղամարդիկ) ===
Ոսկի - Ատլանտա, 1996, մինչև 60 կգ քաշային կարգ
Ոսկի - Սիդնեյ, 2000 մինչև 60 կգ քաշային կարգ
Ոսկի - Աթենք, 2004 մինչև 60 կգ քաշային կարգ


=== Աշխարհի առաջնություններ ===
Ոսկի - Փարիզ, 1997, մինչև 60 կգ քաշային կարգ
Բրոնզ - Օսակա, 2003, մինչև 60 կգ քաշային կարգ


== Ծանոթագրություններ ==
Ժաննա Հովհաննիսյան

Ժաննա Իգորի Հովհաննիսյան (նոյեմբերի 22, 1983(1983-11-22), Սամարա, ՌԽՖՍՀ, ԽՍՀՄ), ռուսական թատրոնի ու կինոյի դերասանուհի։


== Կենսագրություն ==
Ժաննա Հովհաննիսյանը ծնվել է 1983 թվականի նոյեմբերի 22-ին։ 2005 թվականին ավարտել է Սամարայի մշակույթի և արվեստի պետական ակադեմիայի թատերական ֆակուլտետը՝ թատրոնի և կինոյի դերասան մասնագիտությամբ։
Մինչև 2010 թվականն աշխատել է «Սամարայի հրապարակ» թատրոնում։ 2010 թվականից աշխատում է Մոսկվայի հայկական թատրոնում (ղեկավար՝ Սլավա Ստեփանյան)։


== Գործունեություն ==


=== Դերերը թատրոնում ===


=== Ֆիլմագրություն ===


== Ծանոթագրություններ ==
Ալեյի շրջան

Ալեյ (արաբ․՝ قضاء عاليه‎‎), Լիբանանի 25 շրջաններից մեկը, որը մտնում է Լեռնային Լիբանանի մարզի կազմի մեջ։ Շրջանի վարչական կենտրոնն է Ալեյ քաղաքը։ Բնակչությունը կազմում է 136 320 մարդ։


== Աշխարհագրություն ==
Շրջանը տեղակայված է Լիբանանի արևմտյան մասում և ունի 263 կմ² տարածք։ Հյուսիսում սահմանակից է Բաաբդայի շրջաննին, հարավում՝ Շուֆի շրջանին, արևելքում՝ Զահլեի և Արևմտյան Բեկաայի շրջաններին, իսկ արևմուտքում նրա ափերն են ողողում Միջերկրական ծովի ջրերը։


== Համայնքներ ==
Շրջանը բաժանվում է 55 համայնքների։


== Ծանոթագրություններ ==
Գրեյ Դեյմոն

Գրեյ Դեյմոն (անգլ.՝ Grey Damon, սեպտեմբերի 24, 1987(1987-09-24), Բլումինգտոն, Ինդիանա, ԱՄՆ), ամերիկացի դերասան։ Լավագույն հայտնի դեր է կատարել, որպես Բրայնա Րեզ՝ «Ինը կյանքը Խլոյի թագավորությունում» սերիալում, Լի Լա Բեկա՝ «Գաղտնի շրջանը» սերիալում Գրեյսոն՝ «Ասղտերի հատումը» սերիալում, իսկ հետո «Ուրբաթ երեկոյի լույսերը» շոուում։


== Աձնական կյանք ==
Այժմ ապրում է Լոս Անջելեսում։


== Ֆիլմագրություն ==


== Աղբյուրներ ==
Պաշտոնական կայք


== Ծանոթագրություններ ==
Հորոդենկայի շրջան

Հորոդենկայի շրջան (ուկրաիներեն՝ Городенківський район), շրջան Ուկրաինայի Իվանո-Ֆրանկովսկի մարզում։
Ստեղծվել է 1668 թվականին։ Վարչական կենտրոնը՝ Հորոդենկա։


== Աշխարհագրություն ==
Շրջանի տարածքի մակերեսը կազմում է 747,22 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 55102 մարդ։ Բնակչության խտությունը կազմում էր 73,74 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Այգեստանի պատմության և մշակույթի անշարժ հուշարձանների ցանկ (Ասկերանի շրջան)

Անվան այլ կիրառումների համար տե՛ս՝ Այգեստանի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արցախի Հանրապետության Ասկերանի շրջանի Այգեստան գյուղի պատմության և մշակույթի հուշարձանների ցանկը։ Ցանկում ներառված է ընդամենը 10 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Այրտոն Սեննա

Այրտոն Սեննա դա Սիլվա (պորտ.՝ Ayrton Senna da Silva, մարտի 21, 1960 - մայիսի 1, 1994), բրազիլացի ավտոարշավորդ, Ֆորմուլա 1 ավտոմրցաշարի եռակի հաղթող (1988, 1990 և 1991)։ Մահացել է 1994 թվականին, Սան-Մարինոյի Գրան-պրիի ժամանակ, ավտովթարի հետևանքով։ Մասնակցել է 162 ավտոարշավների, հաղթել 41 անգամ, զբաղեցրել 65 փոուլ-դիրքեր (pole-position)։ Ըստ «F1 Racing» ամսագրի անցկացրած սոցհարցումի՝ հետմահու ճանաչվել է որպես աշխարհի լավագույն ավտոարշավորդ (1997-ին և 2004-ին), ինչպես նաև՝ լավագույն բրազիլացի (2000-ին, շրջանցելով Պելեյին)։
Մասնակցել է Ֆորմուլա 1-ի առաջնություններին հետևյալ թիմերի կազմում. «Toleman» (1984), «Lotus» (1985-1987), «McLaren» (1988-1993) և «Williams» (1994)։


== Արտաքին հղումներ ==
Սեննայի կենսագրությունը Archived 2011-05-18 at the Wayback Machine.(ռուս.)
Սեննայի կենսագրությունը Ֆորմուլա 1-ի պաշտոնական կայքում(անգլ.)


== Ծանոթագրություններ ==
Դեմիդովկայի շրջան

Դեմիդովկայի շրջան (ուկրաիներեն՝ Демидівський район), շրջան Ուկրաինայի Ռովնոյի մարզում։
Ստեղծվել է 1995 թվականին։ Վարչական կենտրոնը՝ Դեմիդովկա։


== Աշխարհագրություն ==
Շրջանի տարածքի մակերեսը կազմում է 377 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 18000 մարդ։ Բնակչության խտությունը կազմում էր 47,75 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ակսել (գյուղ, Պերվոմայսկի շրջան)

Ակսել (ռուս.՝ Аксел), գյուղ Ռուսաստանի Նիժնի Նովգորոդի մարզի Պերվոմայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էմըրսթ

Էմըրսթ (անգլերեն՝ Amherst.  ( ))), քաղաք Ամերիկայի Միացյալ Նահանգների Նոր Անգլիա տարածաշրջանում՝ Մասաչուսեթս նահանգի Հեմփշիրի շրջանում, Կոնեկտիկուտ գետի հովտում (հայերենում տարածված է նաև այս քաղաքի Ամհերստ անվանաձևը)։ 2010 թվականին անցկացված մարդահամարի տվյալներով բնակչության թվաքանակը եղել է 37.819. այդ ցուցանիշով Էմըրսթն առաջին տեղն է զբաղեցնում Հեմփշիրի շրջանում՝ գերազանցելով նաև շրջկենտրոնին՝ Նորթհեմփտոնին։ Էմըրսթն ամերիկյան համբավավոր համալսարանական քաղաքներից է. այստեղ են իրենց գործունեությունը ծավալում Մասաչուսեթսի համալսարանը, Էմըրսթի ու Հեմփշիրի քոլեջները։ Էմըրսթցիներն ու տևական ժամանակ այդ քաղաքում ապրողները Amherst անվանումն արտասանում են առանց h-ի ("AM-erst"), որն առիթ է տվել հորինելու «Էմըրսթում միայն h-ն է լռում» ասացվածքը (այդ ասացվածքում ընդգծված, շեշտված է նաև էմըրսթցիների քաղաքական մեծ ակտիվությունը)։
Էմըրսթը մաս է կազմում մասաչուսեթսյան Սփրինգֆիլդի մետրոպոլիսային վիճակագրական տարածքին, ինչպես նաև՝ Հարթֆորդ-Սփրինգֆիլդյան մետրոպոլիսային տարածաշրջանին ու 38,5 կիլոմետր ձգվող «Իմացության (գիտելիքի) միջանցք»-ին, որտեղ գործում են 32 համալսարան և բազմաթիվ քոլեջներ։


== Քույր քաղաքներ ==
 Նիերի, Քենիա
 Լա Պաս Սենտրո, Նիկարագուա
 Կանեգասակի, Ճապոնիա


== Անվանի էմըրսթցիներ ==
Էմիլի Դիքինսոն (1830—1886) — ամերիկացի սիրված բանաստեղծուհի
Օսմին Բեյքեր (1800—1875) — կոնգրեսմեն, իրավագետ
Մեյսոն Քուք Դառլինգ (1801—1866) — կոնգրեսմեն
Յուջին Ֆիլդ (1850—1895) — բանաստեղծ, երգիծաբան
Չինուա Աչեբե (1930—2013) Մասաչուսեթսի համալսարանի պրոֆեսոր
Ումա Թուրման — օսկարակիր կինոդերասանուհի


== Կլիմա ==


== Տեսարժան վայրեր ==
Էմըրսթի մշակույթի կենտրոն և գործարարության զարգացման կենտրոն
Էմըրսթի տարածաշրջանի առևտրի պալատ
Էմըրսթի կինոարվեստի կենտրոն
Բնական պատմության Բենեսկի թանգարան
Էմիլի Դիքինսոնի տուն-թանգարան
Գրքի նկարազարդման արվեստի Էրիկ Կարլ թանգարան
Բնապահպանական կրթության հիչքոքյան կենտրոն Հեմփշիրի քոլեջում
Արվեստի թանգարան՝ շուրջ 18.000 ցուցանմուշներով (Էմըրսթի քոլեջում)
Թեոդոր Բեյրդի կեցավայր (ճարտարապետ՝ Ֆրենկ Լլոյդ Ռայթ)
W. E. B. Du Bois Library՝ գրադարան Մասաչուսեթսի համալսարանում (ակադեմիական ամենաբարձր գրադարանն է Ամերիկայի Միացյալ Նահանգներում)
Հրեական գրքի կենտրոն


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==

Պաշտոնական կայքէջը
Digital Amherst, an online repository of historic information about Amherst
Amherst Downtown BID
Բիշանկուր

Բիշանկուր  (ֆր.՝ Bichancourt), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիկ Սյուր Էն կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02086։


== Բնակչություն ==
2010 թվականին բնակչությունը կազմել է 1041 մարդ։


== Տնտեսություն ==
2010 թվականի տվյալներով 670 աշխատունակ տարիքի մարդկանցից (15-64 տարեկան) 472-ը տնտեսապես ակտիվ էին, 198-ը անգործունակ (ակտիվության ցուցանիշը՝ 70,4%, 1999 թվականին եղել է 64.2%)։ 472 աշխատունակ բնակիչներից 423-ը աշխատում էին (229 տղամարդ և 194 կին), անաշխատանք էին 49-ը (26 տղամարդ և 23 կին)։
198 անգործունակ մարդկանցից 42-ը աշակերտներ կամ ուսանողներ էին, 72-ը՝ թոշակառու, 84-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Բիշանկուր (ֆր.)
(2137) Պրիսցիլլա

(2137) Պրիսցիլլա (անգլ.՝ Priscilla), աստերոիդ աստերոիդների հիմնական գոտում։ Հայտնաբերվել է 1936 թվականի օգոստոսի 24-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,185019 ա. մ., առավելագույնը մոտենում է 3,0135 ա. մ. հեռավորության վրա և հեռանում 3,3565 ա. մ.։ Արեգակի շուրջ մեկ ամբողջական պտույտ է կատարում 2076,19 երկրային օրվա ընթացքում, իր ուղեծրով շարժվելով միջինում 0,173395 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2137) Պրիսցիլլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ազգային շարժում

Ազգային շարժում (գերմ.՝ Völkische Bewegung, Ֆյոլկիշե), նացիոնալիստական և ռասիստական շարժում, քաղաքական գաղափարախոսություն՝ տարածված Գերմանիայում XIX դարի վերջին և XX դարի սկզբին։ Շարժումն օգտագործում էր արիոսոֆիայի գաղափարները, որոնք ներմուծվել էին Գվիդո ֆոն Լիստի կողմից և համադրվում էին պանգերմանիզմի, նացիոնալիստական ռոմանտիզմի և սոցիալական դարվինիզմի հետ։ Ֆյոլկիշեի կազմի մեջ էին մտնում մի շարք խմբային միավորումներ։
Ֆյոլկիշեի գաղափարների ստեղծման հարցում մեծ դերակատարում են ունեցել Գվիդո ֆոն Լիստի և Յորգ Լանց ֆոն Լիբենֆելսի աշխատությունները։ Ֆյոլկիշեի ձևավորման մեջ մեծ ազդեցություն են ունեցել Գերման Վիրտի գաղափարները։

1902 թվականի հունվարին Թեոդոր Ֆրիչի կողմից Լայպցիգում կազմակերպվել է հրատարակչություն, որը տպագրում էր հակահրեական «Մուրճ» (գերմ.՝ "Der Hammer") ամսագիրը։ Նմանատիպ Ostara անվանմամբ ամսագիր է հիմնել նաև Յորգ Լանց ֆոն Լիբենֆելսը, ով իր հայտարարությունում նշել է․

Հաջորդ քայլը դարձավ 1912 թվականին «Մուրճ» կայսերական միության (գերմ.՝ Reichshammerbund) հիմնումն էր։ Սա մի կազմակերպություն էր, որը միաբանում էր «Մուրճի» բոլոր խմբերը։ Ստեղծվել էր նաև նմանատիպ մեկ այլ կազմակերպություն՝ «Գերմանական կարգ» (գերմ.՝ Germanenorden), որն իր գաղափարախոսությամբ նման էր վերջինիս և կարևոր դեր խաղաց նացիոնալ–սոցիալիզմի ուսմունքի հաստատման հարցում։
1919 թվականին Մակս Բյոմը Հենրիխ ֆոն Գլայայխենի և Արթուր Մյոլլերի հետ համատեղ հիմնեց ֆյոլկիշե–նացիանալ «Հունիսյան ակումբը» (Jungkonservatismus–ների բանավեճային ամբիոն)։


== Ծանոթագրություններ ==


== Գրականություն ==
Dohe, Carrie b. Jung's Wandering Archetype: Race and Religion in Analytical Psychology. London: Routledge, 2016.
Goodrick-Clarke, Nicholas. 1985. The Occult Roots of Nazism: The Ariosophists of Austria and Germany 1890-1935. Wellingborough, England: Aquarian Press. 0-85030-402-4. (1992. The Occult Roots of Nazism: Secret Aryan Cults and Their Influence on Nazi Ideology. New York: New York University Press. 0-8147-3060-4)
Kurlander, E. 2002. "The Rise of Völkisch-Nationalism and the Decline of German Liberalism: A Comparison of Liberal Political Cultures in Schleswig-Holstein and Silesia 1912–1924", European Review of History 9(1): 23-36. Abstract
Mosse, George L. 1964. The Crisis of German Ideology: Intellectual Origins Of The Third Reich. New York: Grosset & Dunlap.
Stern, Fritz. 1961, 1963. The Politics Of Cultural Despair: A Study In The Rise Of The Germanic Ideology. Berkeley: University of California Press.
Ֆունադու (Մալդիվյան կղզիներ)

Ֆունադու (մալդիվերեն.`  ފުނަދޫ), քաղաք Մալդիվյան կղզիների հյուսիսում, Շավիյանիի ատոլլի վարչական կենտրոնը:


== Աշխարհագրություն ==
Քաղաքը գտնվում է Մալդիվյան կղզիների 51 ատոլլներից մեկի՝ Շավիյաննիի վրա: Պատկանում է Մալդիվների ափերը ողողող Լակադիվյան ծովի ավազանին:
Բարձրությունը ծովի մակարդակից կազմում է 0 մետր: Քաղաքը մայրաքաղաք Մալեից գտնվում է 220 կմ դեպի հյուսիս-արևմուտք:


== Բնակչություն ==
Ըստ 2006 թվականին Մալդիվներում անցկացված մարդահամարի տվյալների՝ քաղաքի բնակչությունը կազմում է 1599 մարդ: Տղամարդիկ կազմում են ամբողջ բնակչության 48 %-ը, իսկ կանայք՝ 52 %-ը: Բնակչության բնական աճի ցուցանիշը ներկայացված է աղյուսակում.

Ըստ 2006 թվականի մարդահամարի տվյալների, քաղաքի սեռատարիքային կազմը հետևյալն է. 18 տարեկանից փոքր՝ 47,3 %, 19-ից 25 տարեկան՝ 12,7 %, 26-ից 64 տարեկան՝ 34 % և 65-ից մեծ՝ 6 %:
Գրագիտության մակարդակը՝ 97, 53 %:


== Տրանսպորտ ==
Ամենամոտ օդանավակայանը Հանիմադու միջազգային օդանավակայանն է։


== Ծանոթագրություններ ==
Համլետ Հայրապետյան (պետական գործիչ)

Անվան այլ կիրառումների համար տե՛ս՝ Համլետ Հայրապետյան (այլ կիրառումներ)Համլետ Հայրապետի Հայրապետյան (հունվարի 20, 1957(1957-01-20), Կամարիս, Աբովյանի շրջան, Հայկական ԽՍՀ, ԽՍՀՄ), ՀՀ պետական և քաղաքական գործիչ, ՀՀ Կոտայքի մարզպետի տեղակալ։


== Կրթություն ==
1963-1973 թթ. – սովորել և ավարտել է Կամարիսի միջնակարգ դպրոցը։
1973-1980 թթ. - սովորել և ավարտել է Հայաստանի պետական ճարտարագիտական համալսարանի մեխանիկա-մեքենաշինության ֆակուլտետը։
1975-1977 թթ. - սովորել և ավարտել է Հայաստանի պետական ճարտարագիտական համալսարանի հասարակագիտական մասնագիտությունների ֆակուլտետը՝ քաղաքական և հասարակական աշխատողի մասնագիտացմամբ։
1991-1993 թթ. - սովորել և ավարտել է Երևանի բիզնես դպրոցը բրոքեր և մենեջերի մասնագիտացմամբ։


== Աշխատանքային գործունեությունը ==
1982-1985 թթ. - աշխատել է «Հայտրանսշին» տրեստի թիվ 99 ավտոբազայում՝ որպես գլխավոր ինժեներ։
1985 թ. - աշխատել է Լուսակերտի փականքային իրերի գործարանում՝ որպես գլխավոր մեխանիկ։
1985-1988 թթ. - եղել է Աբովյանի շինանյութերի և շինարարական առարկաների կոմբինատի ավտոպարկի պետ։
1991-1997 թթ. – Աբովյանի պտուղ-բանջարեղենի մթերման և մանրամեծածախ առևտրի միավորման գրասենյակի տնօրեն։
1992-1996 թթ. - եղել է Աբովյանի քաղաքային խորհրդի և շրջանային խորհրդի պատգամավոր։
1996 թ. լրացուցիչ ընտրություններով ընտրվել է ՀՀ Ազգային ժողովի 1-ին գումարման պատգամավոր։ Պաշտպանության, ազգային անվտանգության և ներքին գործերի մշտական հանձնաժողովի նախագահի տեղակալ։
1998-1999 թթ. – ՀՀ Հարկային պետական տեսչության 4-րդ վարչության Կոտայքի տարածքային բաժնի պետ։
1999-2000 թթ. - ՀՀ Պետական եկամուտների նախարարության Գուգարքի տարածաշրջանային մաքսատան պետ։
2000 թ. – Պետական եկամուտների նախարարության օպերատիվ հետախուզության վարչության 6-րդ բաժնի պետ։
2000-2001 թթ. - «Երևան քաղաքի տրանսպորտի վարչության կենտրոնական դիսպետչերական» ՊՓԲԸ գործադիր տնօրեն։
2006-2008 թթ. - «Հայաստանի էլեկտրական ցանցեր» ՓԲԸ «Գեղամա» մասնաճյուղի ընդհանուր հարցերով առաջին փոխտնօրենի տեղակալ։
2015 թ. հուլիսի 29-ին ՀՀ վարչապետի որոշմամբ նշանակվել է Հայաստանի Հանրապետության Կոտայքի մարզպետի տեղակալ։


== Պարգևներ ==
Մարտական ծառայության մեդալ (2009)։
ՀՀ ՊՆ «Վազգեն Սարգսյան» մեդալ (2008)։
ՀՀ ՊՆ «Անդրանիկ Օզանյան» մեդալ (2006)։
ՀՀ ՊՆ «ՀՀ Զինված ուժեր 20 տարի» հոբելյանական մեդալ (2012)։
Մարտական ծառայության մեդալ (ԼՂՀ) (2006)։
ՀՀ Ազգային ժողովի նախագահի հուշամեդալ (2015)։
ՀՀ ԶՈՒ գլխավոր շտաբի պետի պատվոգիր (2015)։Ամուսնացած է, ունի մեկ որդի և երկու դուստր։ Հայաստանի հանրապետական կուսակցության անդամ է։


== Ծանոթագրություններ ==
Մարդան Փելըս

Մարդան Փելըս, բարձր մակարդակի հյուրանոց Թուրքիայի Անթալիա քաղաքում, որը զբաղեցնում է 180 000 մ²։ Քաղաքի կենտրոնից գտնվում է 25 կմ հեռավորության վրա՝ Միջերկրական ծովի ափին։ Կառուցվել է 2009 թ-ին։ Հյուրանոցը պատկանում է Մոսկվայի նախկին Չերքեզյան բազարի սեփականատեր Թելման Իսմաիլովին։ Հյուրանոցի բացմանը ներկա են եղել Իոսիֆ Կոբզոնը, Յուրի Լուժկովը, Մոնիկա Բելուչին և այլք։ Միայն շրջական լողափի համար Եգիպտոսից բերվել է 9 տոննա ավազ։ Հյուրանոցում կան չինական, ճապոնական, թայվանական, իտալական, թուրքական ռեստորաններ, ինչպես նաև կենդանաբանական այգի, երգող շատրվաններ և այլն։


== Արտաքին հղումներ ==
Պաշտոնական կայք էջը Archived 2009-07-29 at the Wayback Machine.
Տալամանկա (Բարսելոնա)

Տալամանկա (իսպ.՝ Talamanca, բասկ.՝ Talamanca, կատ.՝ Talamanca), մունիցիպալիտետ Իսպանիայում։ Գտնվում է Կատալոնիա ինքնավար համայնքում՝ Բարսելոնա նահանգի Բաժես շրջանում։ Զբաղեցնում է 29,52 կմ² մակերես։ Բնակչությունը կազմում է 143 մարդ (2010 թվական)։ Վարչական կենտրոնից գտնվում է 40 կմ հեռավորության վրա։


== Ծանոթագրություններ ==


== Արտաքին հղում ==
Պաշտոնական կայք Archived 2008-03-07 at the Wayback Machine. (իսպ.)
Página web del Ayuntamiento de Talamanca Archived 2008-03-07 at the Wayback Machine. (իսպ.)
Información de Talamanca en la Generalitat de Catalunya Archived 2007-09-29 at the Wayback Machine. (անգլ.)
(8527) Կատայամա

(8527) Կատայամա (անգլ.՝ Katayama), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 28-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,259448 ա. մ., առավելագույնը մոտենում է 1,8466 ա. մ. հեռավորության վրա և հեռանում 2,6723 ա. մ.։ Արեգակի շուրջ մեկ ամբողջական պտույտ է կատարում 1240,51 երկրային օրվա ընթացքում, իր ուղեծրով շարժվելով միջինում 0,290202 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8527) Կատայամա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոմա Օտդիխա «Ավանգարդ»

Դոմա Օտդիխա «Ավանգարդ» (ռուս.՝ Дома Отдыха «Авангард»), գյուղ Ռուսաստանի Մոսկվայի մարզի Սերպուխովսկի շրջանի կազմում։
Բնակչությունը 2006 թվականին գրանցված տվյալներով կազմում էր 466 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստարայա (Վիչերգայի վտակ)

Ստարայա (ռուս.՝ Старая), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վիչեգդա գետի աջ ափին՝ 39 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000025003
Հիդրոլոգիական ուսումնասիրությունների կոդը - 103002500
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
1001

1001 թվական, ոչ նահանջ տարի, սկսում է հինգշաբթի օրով ըստ Գրիգորյան օրացույցի։ Սա մեր թվարկության 1001 թվականն է, 1–ին տարին XI դարի։


== Դեպքեր ==
Ավարտվել է Անիի Մայր տաճարի կառուցումը, որը սկսվել էր, 960-ին։ Ճարտարապետն է Տրդատ ճարտարապետը։


== Ծնունդներ ==
Ինգեգերդա


== Մահեր ==
Չուպաևո (գյուղ, Շարանսկի շրջան)

Չուպաևո (ռուս.՝ Чупаево, բաշկիրերեն՝ Супай), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 206 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆանտազիա 2000

«Ֆանտազիա 2000» (անգլ.՝ Fantasia 2000), Walt Disney Feature Animation ընկերության երաժշտական մուլտֆիլմ, որը նկարահանվել է 1999 թվականին IMAX համակարգում, Фантазия մուլտֆիմից 60 տարի հետո: Որպես կոնֆերանսիա հանդես են եկել հայտնի դերասաններ և հաղորդավարներ:


== Մուլտֆիլմում հնչած երաժշտական ստեղծագործություններ ==
Լյուդվիգ վան Բեթհովեն «Սիմֆոնիա № 5» (ռուս.՝ «Пятая симфония»)
Օտտորինո Ռեսպիգի «Հռոմի պինիաներ» (ռուս.՝ «Пинии Рима»)
Դմիտրի Շոստակովիչ «Կոնցերտ դաշնամուրի համար № 2 նվագախմբի հետ, Allegro, Opus 102»(ռուս.՝ «Концерт для фортепиано с оркестром № 2, Allegro, Opus 102»)
Քամիլ Սեն-Սանս «Կենդանիների դիմակահարդար», ավարտ (ռուս.՝  «Карнавал животных»)
Պոլ Դյուկա «Կախարդի աշակերտը»(ռուս.՝  «Ученик чародея»)
Էդուարդ Էդգար «Pomp and Circumstance, Marches #1, 2, 3, & 4»(ռուս.՝  «Pomp and Circumstance, Marches #1, 2, 3, & 4»)
Իգոր Ստրավինսկի Սուիտ «Հրեղեն թռչուն» բալետից» (ռուս.՝  «Жар-птица»)


== Կոնֆերանս ==
Ստիվ Մարտին
Բեթ Միդլեր
Ջոնս Կուինսին
Անժելա Լենսբերի


== Ռուսական կրկնօրինակում ==
Հետին պլանի հնչյունավորումը կատարվել է «AB-Video» ստուդիայում «Առաջին ալիք» հեռուստալիքի խնդրանքով 2010 թվականին: Տեքստը կարդացել են Նիկիտա Պրոզորովսկի և Օլգա Զուբկովա:
ՄԻկի Մաուսիի և Դոնալդ Դաքի խոսքերը Ջեմս Լիվայնի պահին կրկնօրինակվել է «Нева-1» ընկերությունում «Disney Character Voices International» պատվերով  2000 թվականին:

Կրկնորինակման ռեժիսոր — Լյուդմիլա Դեմյանենկո
Թարգմանիչ— Օլգա Վոյեկովա
Միաժամանակյա տեքստի հեղինակ — Ելենա Ստավրոգինա
Հնչյունային ռեժիսոր —Օկսանա Ստրուգինա
Արվեստի խորհրդատու—Մարիուշ Յավարովսկի


=== Դերերը կրկնօրինակել են ===
Օլեգ Բիզինսկիխ — Միկի Մաուս
Իլյա Նասկով— Դոնալդ Դակ


== Փաստեր ==
«Կախարդի աշակերտը» նովելը փոխառված էր առաջին մուլտֆիլմից:


== Ծանոթագրություններ ==


== Արտաքին հղումներ ==
Քարշըաղըզ

Քարշըաղըզ, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Արլարովո

Արլարովո (ռուս.՝ Арларово, բաշկիրերեն՝ Арлар), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 260 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քյուլլուջա

Քյուլլուջա, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Սուխորեչկա (գյուղ, Բիժբուլյակսկի շրջան)

Անվան այլ կիրառումների համար տե՛ս՝ ՍուխորեչկաՍուխորեչկա (ռուս.՝ Сухоречка, բաշկիրերեն՝ Сухоречка), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 823 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Grenade

«Grenade», Բրունո Մարսի երկրորդ սինգլը, Doo-Wops & Hooligans ալբոմի համար։ Երգը գլխավորեց աշխարհի տարբեր չարթեր՝ UK Singles Chart, ԱՄՆ (Billboard Hot 100), Ավստրալիա, Կանադա, Իռլանդիա, Նոր Զելանդիա, Լեհաստան և այլուր։ «Grenade»-ը առաջադրվել է «Գրեմմի» մրցանակի, մի քանի անվանակարգերում (2012), այդ թվում եղել է նաև տարվա լավագույն երգ, տարվա երգ, լավագույն մենակատար փոփ-երգ։


== Պատմություն ==
Քննադատությունները երգի մասին, հիմնականում դրական են եղել, կա ուժեղ, ազդեցիկ վոկալ, Բրունո Մարսը երգն անվանել է տարվա խոշոր հայտնագործություն։ «Grenade» սինգլը համեմատել են «Dirty Diana» Մայքլ Ջեքսոնի և Ջեյսոն Մրազայի երգերի հետ։ Քննադատների մի խումբ պնդում էր, որ «Grenade» սինգլը նման է Քանյե Ուեսթի և Շակիրայի երգերին։ Բացի այս քննադատները սինգլը անվանել են՝ «մռայլ», «մռայլ» երգ։
«Grenade» սինգլը եղել է առաջինը Billboard Hot 100-ում, իսկ ԱՄՆ-ում վաճառվել է ավելի քան 4.4 միլիոն օրինակով։ «Grenade»-ը գլխավորել է Ավստրալիայի, Կանադայի, Իռլանդիայի, Նոր Զելանդիայի, ինչպես նաև Մեծ Բրիտանիայի և ԱՄՆ-ի չարթերը։ Տեսահոլովակը թողարկվել է նոյեմբերի 19-ին, որտեղ Բրունո Մարսը Լոս Անջելեսի թողոցներից մեկում քաշ է տալիս դաշնամուր։


== Երգացանկ ==
Digital download
«Grenade» — 3:42
German CD single
«Grenade» — 3:42
«Just the Way You Are» (Carl Louis & Martin Danielle Classic Mix) — 5:17
The Grenade Sessions EP
«Grenade» — 3:42
«Grenade» (The Hooligans Remix) — 3:30
«Grenade» (Passion Pit Remix) — 6:10
«Grenade» (acoustic) — 4:09
«Grenade» (music video) — 3:40


== Հիթ-շքերթներ ==


== Հավաստագրումներ ==


== Ծանոթագրություններ ==
Հիպերոններ

Հիպերոններ (< հիպեր...), անկայուն տարրական մասնիկներ, որոնց զանգվածը մեծ է նուկլոնի զանգվածից։ Հայտնաբերել են անգլիացի ֆիզիկոսներ Գ. Ռոչեստերը (Rochester G. D.) և Կ. Բատլերը (Butler C, C.) 1947 թվականին, տիեզերական ճառագայթներում։ Հիպերոններ օժտված են բարիոնային լիցքով և տարօրինակությամբ, ծնվում են ուժեղ, էլեկտրամագնիսական և, հազվադեպ, թույլ փոխազդեցություններում, սակայն տրոհվում են հիմնականում թույլ փոխազդեցությամբ։ Հիպերոնների հիմնական բնութագրերը բերված են աղյուսակում։
Հավերժության շեմին (ֆիլմ)

«Հավերժության շեմին» (անգլ.՝ At Eternity's Gate) կենսագրական ֆիլմ, հոլանդացի մեծանուն նկարիչ Վան Գոգի մասին։ Ֆիլմը պատմում է նկարչի կյանքի վերջին տարիների մասին։ Նկարահանվել է 2018 թվականին, «Օսկար» մրցանակի անվանակիր ռեժիսոր Ջուլիան Շնաբելի կողմից։ Վերջինս նաև աշխատել է սցենարի վրա Լուի Կուգելբերգի և օսկարակիր դրամատուրգ Ժան-Կլոդ Կարիերի հետ։ Ֆիլմում նկարահանվել են Ուիլեմ Դեֆոն, Օսկար Այզեկը, Ռուպերտ Ֆրենդը, Մադս Միկելսենը, Մաթյո Ամալրիկը և Էմմանուել Սենյեն։ Վան Գոգի դերակատարման համար  Ուիլեմ Դեֆոն արժանացել է Վենետիկի կինոփառատոնի մրցանակի, նաև «Ոսկե գլոբուս»-ի անվանակիր է։


== Սյուժե ==
Վան Գոգը տարված էր գեղանկարչությամբ և երազում էր աշխարհը փոխել։ Նա ապրում էր Փարիզում, Մոնմարտրում և ընկերական հարաբերությունների մեջ էր Պոլ Գոգենի հետ։ Ալկոհոլային ըմպելիքներից նախընտրում էր աբսենտը։ Այդ ժամանակ նրա կտավները դժվարությամբ էին վաճառվում, իսկ այսօր դրանք ամենաթանկարժեքներից մեկն են աշխարհում։ Ինչպես իրական հանճար, նա միշտ գտնվում էր հավերժության շեմին․․․


== Դերերում ==
Ուիլեմ Դեֆո — Վինսենթ վան Գոգ
Ռուփերթ Ֆրենդ — Թեո վան Գոգ
Օսկար Այզեկ — Պոլ Գոգեն
Մադս Միկելսեն — քահանա
Մաթյո Ամալրիկ — բժիշկ Պոլ Գաշե
Էմմանուել Սենյե — մադամ Ժինու
Ամիրա Կազար — Յոհաննա Վան Գոգ
Վենսան Պերես — the director
Ստելլա Շնաբել — Գեբի
Վլադիմիր Կոնսինյի — բժիշկ Ֆելիքս Ռեյ
Կլեման Պոլ Լյուեր — Էմիլ Բերնար
Ֆրանկ Մոլինարո — Տուլուզ-Լոտրեկ


== Արտադրություն ==
2017 թվականի մայիսին Շնաբելը հայտարարել է, որ նկարահանում է ֆիլմ նկարիչ Վան Գոգի մասին, որի գլխավոր դերում խաղալու է Ուիլեմ Դեֆոն։ Ռեժիսորը նաև աշխատել է սցենարի վրա՝ ֆրանսիացի սցենարիստ Ժան-Կլոդ Կարիերի հետ։ Այդ մասին նա ասել է՝ 

Ֆիլմը նկարահանվել է 2017 թվականի սեպտեմբերին, 38 օրվա ընթացքում։ Նկարահանումներն իրականացվել են այն վայրերում, որտեղ Վան Գոգն ապրել է իր կյանքի վերջին տարիներին՝ Առլ, Բուշ դյու Ռոն և Օվեր սյուր Ուազ (Ֆրանսիա)։ Ֆիլմը նվիրված է Ալայա Ազեդինին։


== Ռելիզ ==
Ֆիլմի համաշխարհային պրեմիերան կայացել է 2018 թվականի սեպտեմբերի 3-ին Վենետիկի 75-րդ կինոփառատոնում։ 2018 թվականի հոկտեմբերի 12-ին ցուցադրվել է Նյու Յորքի կինոփառատոնում, իսկ հոկտեմբերի 19-ին՝ Չիկագոյի Միջազգային կինոփառատոնում։
Ֆիլմի սկզբնական թրեյլերը ցուցադրվել է 2018 թվականի սեպտեմբերի սկզբին։


== Մարկետինգ ==
Ինքնօրինակ թրեյլերը հասանելի դարձավ ցանցում դիդարկելու համար 2018 թվականի սեպտեմբերի սկզբին, նրա տեղայնացված վարկածը` նոյեմբերի կեսին։


== Պարգևներ և անվանակարգեր ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
At Eternity's Gate(անգլ.) ֆիլմը Internet Movie Database կայքում
Փանլի

Փանլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վալովայամ

Վալովայամ (ռուս.՝ Валоваям), գետ Կամչատկա թերակղզու հյուսիսարևելյան մասում։ Գետի երկարությունը 50 կմ է։ Հոսում է Կարագինսկի շրջանում, Կամչատկայի երկրամասում։ Թափվում է Ուալա ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000312120000008441
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բունգուր (Աբայի վտակ)

Անվան այլ կիրառումների համար տե՛ս՝ Բունգուր (այլ կիրառումներ)Եսաուլկա (ռուս.՝ Бунгур), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալադդինը և նրա կախարդական լամպը

Ալադդինը և կախարդական լամպը (անգլ.՝ Aladdin and His Wonderful Lamp), ամերիկացի ռեժիսոր Թիմ Բարթոնի առաջին հեռուստաֆիլմը։ Այն «Faerie Tale Theatre» հեռուստասերիալի մի մասն է (1 սերիա, 5 եթերաշրջան), որը նկարահանվել է CBS/Fox-ի պատվերով։ Այն ցուցադրվել է միայն մեկ անգամ՝ 1986 թվականի հուլիսի 14-ին, որից հետո այդպես էլ վարձույթում չհայտնվեց։


== Սյուժե ==
«Հազար ու մի գիշեր» հեքիաթի բառացի վերարտադրությունը։ Ալադդինը փողոցային տղա է, ով ապրում է Բաղդադի աղքատ թաղամասերում։ Մի անգամ քաղաք է գալիս չար կախարդ, ով ձևացնելով, թե Ալադդինի մահացած հորեղբայրն է, տղայի միջոցով ցանկանում է իր ձեռքն առնել կախարդական լամպը, որի մեջ ապրում է Ջինը․․․


== Դերակատարներ ==
Շելլի Դյուվալ՝ հեքիաթասաց
Ռոբերթ Քերոդայն՝ Ալադդին
Վալերի Բերտինելլի՝ արքայադուստր Սաբրինա
Լեոնարդ Նիմոյ՝ մարոկկոյական չար կախարդ
Ջեյմս Էրլ Ջոնս՝ ջին


== Փաստեր ==
Երկար ժամանակ ֆլմը համարվում էր կորած։ Որոշ ժամանակ էլ նույնիսկ կինոդարան IMDb-ն էր մերժում դրա գոյությունը մինչև, որ ֆիլմը չթողարկվեց DVD-ի վրա։
Ջեյմս Էրլ Ջոնսը, ով խաղում է Ջինի դերը, ավելի հայտնի էր որպես «Աստղային պատերազմներ» ֆիլմաշարում որպես Դարթ Վեյդերի և «Առյուծ արքան» մուլտֆիլմում արքա Մուֆասայի հնչյունավորող ձայն։
Լեոպոլդ Նիմոյը՝ մարոկկոյական չար կաղարդը, հանդիսատեսին ավելի հայտնի է «Աստղային ճանապարհ» սերիալում կապիտան սփոքի օգնականի դերով։
Ռեժիսոր Թիմ Բարթոնը խոստովանել է, որ «ֆիլմը նկարահանվել է միաժամանակ երեք տեսախցիկներով, ինչի արդյունքում աշխատանքի մեծ մասը նման էր Լաս-Վեգասում մի շատ վատ շոուի»։
Ուրվականները, որոնք հայտնվում են Կախարդական քարանձավի պատերին, հայտնվում են նաև որպես արտացոլանքներ, որոնք գցվում են «Նիրհած հովիտը» ֆիլմում պտտվող լամպից։
Տակդիրը, որի վրա Կախարդական քարանձավում դրված է Կախարդական լամպը, մեծ մասամբ կրկնված է «Մղձավանջ Սուրբ Ծննդից առաջ» մուլտիպլիկացիոն ֆիլմի շատրվանի դիզայնից, որտև Թիմ Բարթոնը եղել է նաև կերպարների դիզայներ։


== Արտաքին հղումներ ==
«Ալադդինը և նրա կախարդական լամպը»(անգլ.) ֆիլմը Internet Movie Database կայքում
«Ալադդինը և նրա կախարդական լամպը» ՅուԹյուբում
Արեգակի խավարում

Արեգակի խավարում, տիեզերական երևույթ է, երբ Լուսինն անցնում է Երկրի և Արեգակի միջով՝ մասամբ կամ ամբողջությամբ ծածկելով Արեգակի սկավառակը երկրային դիտորդի համար։ Կախված Երկրի նկատմամբ իր դիրքից և Երկրից ունեցած հեռավորությունից՝ Լուսինը կարող է ծածկել Արեգակն ամբողջությամբ (լրիվ խավարում) կամ դրա մի մասը միայն (մասնակի խավարում)։ Լինում են նաև օղակաձև և հիբրիդ խավարումներ։ Հիբրիդ խավարում շատ հազվադեպ է դիտվում, երբ երկրագնդի որոշ մասում լրիվ, որոշ մասում օղակաձև խավարում է դիտվում։


== Մեծագույն արեգակնային խավարում ԱՄՆ-ում ==
Հյուսիսային Ամերիկայում 2017 թվականի օգոստոսի 21-ին, երկուշաբթի օրը բացառիկ աստղագիտական իրադարձություն էր Արեգակի լրիվ խավարումը, որը եղել է ամբողջ Միացյալ Նահանգներում, Արևմտյան ափից մինչև Արևելյան ափ։ Այն սկսվել է Խաղաղօվկիանոսյան հյուսիս արևմտյան ափից, անցնել է Օրեգոն, Այդահո, Վայոմինգ, Նեբրասկա, Կանզաս, Միսսուրի, Իլինոյս, Կենտուկի, Թենեսի, Հյուսիսային Կարոլինա, Ջորջիա ԱՄՆ նահանգներով և ավարտվել է Հարավային Կարոլինա նահանգում։ Տևել է մի քանի վայրկյանից մինչև 2 րոպե 44 վայրկյան։ Ըստ Միացյալ Նահանգների ռազմածովային աստղադիտարանի տվյալների սա Արեգակի խավարման ամենաերկար տևողությունն է։ Այն կդիտվի Հարավային Իլինոյիսի Շոնի ազգային անտառում (Shawnee National Forest)։


== Արեգակի խավարումների աստղագիտական դասակարգում ==

Աստղագիտական դասակարգմամբ, եթե Երկրի վրա գոնե մի վայրում դիտվել է լրիվ խավարում, ապա խավարումը կոչվում է լրիվ։ Եթե դիտվել է միայն մասնակի խավարում, ապա խավարումը կոչվում է մասնակի։ Եթե դիտորդը գտնվում է Լուսնի ստվերում, նա դիտում է լրիվ խավարում, կիսաստվերում գտնվելու դեպքում դիտում է մասնակի խավարում։ Մասնակի և լրիվ խավարումներից բացի կան նաև օղակաձև խավարումներ։ Օղակաձև խավարումը տեղի է ունենում այն դեպքում,երբ Լուսինը գտնվում է ավելի հեռու, քան լրիվ խավարման ժամանակ, և ստվերի կոնը անցնում է Երկրի մակերևույթի վրայով և չի հասնում Երկրին։


== Արեգակի խավարման ժամանակ կատարվող երևույթներ ==
Ստվերային ալիքներ
Ադամանդե օղակ
Սերպադիվ ստվերներ
Մթնոլորտի ջերմաստիճանի իջեցում


== Տես նաև ==
Խավարում


== Գրականություն ==
Солнечные затмения и их наблюдения / Составители В. А. Бронштэн, Е. Я. Богуславская, Н. Я. Богуславская и другие; под редакцией А. А. Михайлова; Всесоюзное астрономо-геодезическое общество. — М.: Физматгиз, 1960. — 238 с.
Эдвард Кононович, Вячеслав Хондырев Звезда в короне // Вокруг света. — 2008. — № 3. — С. 22—29.
Mark Littmann, Fred Espenak, Ken Willcox Totality. Eclipses of the Sun. — 3rd Edition. — Oxford University Press, 2008. — ISBN 978-0-19-953209-4


== Ծանոթագրություններ ==
Լինյովո (քաղաքատիպ ավան, Իսկիտիմսկի շրջան)

Անվան այլ կիրառումների համար տե՛ս՝ ԼինյովոԼինյովո (ռուս.՝ Линёво), քաղաքատիպ ավան Ռուսաստանի, Նովոսիբիրսկի մարզի Իսկիտիմսկի շրջանի կազմում։
Բնակչությունը 2010 թվականին գրանցված տվյալներով կազմում էր 20707 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլշոե Մալինսկոե

Բոլշոե Մալինսկոե (ռուս.՝ Большое Малинское), գյուղ Ռուսաստանի Տվերի մարզի Սանդովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաբան Վոժ

Կաբան Վոժ (ռուս.՝ Кабан-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Այյուվա գետի ձախ ափին 129 կմ հեռավորության վրա։ Գետի երկարությունը կազմում է 29 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076240
Կոդը ըստ հիդրոլոգիական հետազոտության (ՌԴ) — 103007624
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Նովոստեպանովսկի (Չերտկովսկի շրջան)

Նովոստեպանովսկի (ռուս.՝ Новостепановский), գյուղ Ռուսաստանի Ռոստովի մարզի Չերտկովսկի շրջանում։ Մտնում է Շչեդրովսկի գյուղական համայնքի կազմի մեջ։
Վալսլեբեն (Բրանդենբուրգ)

Վալսլեբեն  (գերմ.՝ Walsleben (Brandenburg)), կոմունա Գերմանիայի Բրանդենբուրգ հողատարածքում։
Գտնվում է Արևելյան Պրիգնից Ռուպպին շրջանում։ Ենթարկվում է Տեմնից կառավարմանը։ Բնակչությունը կազմում է 783 մարդ (ըստ 2010 թվականի դեկտեմբերի 31-ի)։ Տարածքը կազմում է 31,78 կմ²։ Պաշտոնական կոդ՝ 12 0 68 452։


== Արտաքին հղումներ ==
Պաշտոնական էջ Archived 2007-09-28 at the Wayback Machine.


== Ծանոթագրություններ ==
Դիվանագիտական գրագրություն

Դիվանագիտական գրագրություն, գրագրություն արտաքին գործերի գերատեսչության և տվյալ երկրում գտնվող օտարերկրյա դեսպանությունների ու միսիաների, ինչպես նաև այդ երկրում գտնվող օտարերկրյա դեսպանությունների միջև։ Տարբերում են դիվանագիտական գրագրությունյան հետևյալ տեսակները՝ 

հայտագիր (անձնական և բանավոր)
հուշագիր
հուշաթերթիկՀայտագիրը արտահայտում է բողոք, իրավունք կամ հավակնություն, կարող է ունենալ նաև զուտ ինֆորմացիոն բնույթ։ Հուշագիրը, որպես կանոն, կազմում է հայտագրի մասը։ Նրանում շարադրվում են փաստեր, առարկություններ կամ վերլուծվում հարցեր։ Հուշաթերթիկը, ըստ էության, համառոտ հուշագիր է, որը լրացնում է բանավոր հայտարարությունը։ Կազմվում է անդեմ, առանց հասցեի ու համարի և, որպես կանոն հանձնվում է զրույցի ժամանակ։ Օգտագործվում է նաև պաշտոնական նամակ, որն ունի անձնական հայտագրի բնույթ։
Չուրաևո (գյուղ, Միշկինսկի շրջան)

Անվան այլ կիրառումների համար տե՛ս՝ ՉուրաևոՉուրաևո (ռուս.՝ Чураево, բաշկիրերեն՝ Сурай), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 973 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջոն Լավերի

Ջոն Լավերի, (անգլ.՝ John Lavery, մարտի 20, 1856(1856-03-20), Բելֆասթ - հունվարի 10, 1941(1941-01-10)[…], Kilkenny, Կիլկենի), իռլանդացի և շոտլանդացի նկարիչ, դիմանկարային և բնանկարային գեղանկարչության վարպետ։


== Կենսագրություն ==
Լավերին գեղանկարչություն ուսումնասիրել է Հալդենի ակադեմիայում Գլազգոյում, իսկ 1879 թվականից` Հեթերլիի արվեստի դպրոցում, Վիլյամ Ուայթի հետ։ 1891 թվականին իր ուսուցիչների խորհրդով Լավերին մեկնել է Փարիզ և ընդունվել է Ժյուլիանի ակադեմիա, Տոնի Ռոբեր Ֆլյորիի դասարան։ Ամռան ամիսների Լավերին Շոտլանդիայում նկարել է բնանկարներ, ձմռան ամիսներն անց է կացրել Ակադեմիայի պարապմունքներով։ 1880–ական թվականների առաջին կեսին նա ապրել է նաև ֆրանսիական Գրեզ սու Լուան քաղաքի նկարիչների գաղութում, որտեղ նկարել է մի քանի հիանալի կտավներ։ Այդ շրջանում նկարիչը գտնվել է Ժյուլ Բաստիեն Լըպաժի ստեղծագործական ազդեցության տակ։ 1883 թվականներին նա առաջին անգամ ցուցադրել է իր աշխատանքները Փարիզյան սալոնում։
Մեծ Բրիտանիա վերադառնալուց հետո նկարիչն ապրել է Գլազգոյում, որտեղ դարձել է Գլազգո Բոյս խմբի ամենախոշոր ներկայացուցիչներից մեկը։ 1886 թվականից Լավերին պարբերաբար մասնակցել է Գեղարվեստի թագավորական ակադեմիայի ցուցահանդեսներին։ Նակարիչներ Ջեյմս Գուտրիի և Ալեքսանդր Ռոշեի հետ համատեղ նա ցուցադրել է իր աշխատանքները Լոնդոնի ամենամեծ պատկերասրահներից մեկում` Գրոսվենորում, ինչպես նաև` Մյունխենի Ապակե պալատում։ 20–րդ դարի սկզբին Լավերին կնոջ մահից հետո երկար ժամանակ ապրել է Միջերկրական ծովի ափին և Հյուսիսայի Աֆրիկայում, ձմռան ամիսներն անց է կացրել Տանժերում, որտեղ շատ է նկարել։
1897-1898 թվականներին Լավերին Ուիսթլերի հետ ստեղծել է Քանդագագործների, գեղանկարիչների և գծանկարիչների միջազգային ընկերություն, որի փոխտնօրենն է եղել մինչև 1908 թվականը։ 1911 թվականին դարձել է Գեղարվեստական թագավորական ակադեմիայի թղթղակից-անդամ։ 1913 թվականին ստացել 
է ասպետի կոչում։ 1921 թվականին դարձել է Գեղարվեստական թագավորական ակադեմիայի իսկական անդամ։ Ուինսթոն Չերչիլը Լավերիին հիշատակել է որպես գեղանկարչության մեջ իր ուսուցիչ։
Նկարչի ամենահայտնի կտավներից մեկը «Շախմատիստուհիները» նկարն է։


== Պատկերասրահ ==
Ռազմական թեմատիկա
		
		
		
		
		
		
Այլ
		
		
		
		
		
		
		
		


== Ծանոթագրություններ ==


== Արտաքին հղումներ ==
Ջոն Լավերի (John Lavery)(չաշխատող հղում)
Sir John Lavery (1856—1941)
Դահնա (լեռնանցք)

Անվան այլ կիրառումների համար տե՛ս՝ Դահնա (այլ կիրառումներ)Դահնա, Դոտն Դահնա, Սադարակ, լեռնանցք, կիրճ Վայքի լեռնաշղթայում, Շարուրի դաշտի հյուսիսարևմտյան մասում։ Այստեղով է անցնում Արարատյան դաշտից Շարուրի դաշտը տանող ճանապարհներից մեկը։ Րաֆֆին հիշատակում է Սադարակ և «Դուռն Դահնա» անուններով։


== Ծանոթագրություններ ==
Զանգի-Զրանգի (հեքիաթ)

Զանգի-Զրանգի, Ղազարոս Աղայանի հեքիաթներից։


== Սյուժե ==
Հեքիաթը պատմում է մի ամուսինների մասին, որոնք ունենում են 2 երեխա. տղան` մեծ, աղջիկը` փոքր։ Նրանց աղջիկը, երբ տեսնում էր, որ տանը մարդ չկա վեր էր կենում և տանը ինչ գտնում էր ուտում էր։ Մի օր այդ ամենը տեսնում է նրա եղբայրը՝ Թաթուխը, մորը զգուշացնում է, բայց մայրը չի հավատում, իսկ տղան թողնում և տնից գնում է։ Ճանապարհին գրպանից 3 հատ ծիրան է հանում, ուտում, իսկ կորիզները՝ ցանում, որոնք հետո մեծ ծառ են դառնում։ Գնում է և հասնում է մի կույր ամուսինների տուն։ Երեկոյան նրանց հետ թաքուն ճաշում է, բայց ամուսինները զգում են, որ իրենց կողքին մարդ կա և որ իրենց ճաշը պակասում է։ Նրանք մի օր բռնում են Թաթուխին, իսկ Թաթուխը պատմում է ամեն ինչ և համոզում է լինել իրենց տղան և նրանց օգնել։ Հայրը տղային ասում է, որ եթե ուզում է ոչխարներին տանել արոտ, սարը բարձրանալիս ուղիղ բարձրանա, տղան չի լսում հորը, բարձրանում է սարի ձախ կողմը։ Այնտեղ տեսնում է դևեր, որոնցից Թաթուխը վախենում է և իր հոր ու մոր աչքերը և  երեկոյան հետ վերադառնում իրենց տուն։ Ծնողները նորից սկսում են տեսնել։ Հաջորդ օրը տղան գնում է սարի աջ մասը, այնտեղ տեսնում է մի գազան, որն ուզում էր ծնել։ Տղան օգնում է, գազանը որպես նվեր այդ նորածին երեխաներին տալիս է Թաթուխին, ով նորածինների անունները դնում է Զանգի և Զրանգի, որոնք հետագայում գամփռներ են դառնում։ Մի օր Թաթուխը որոշում է գնալ իր ծննդավայր։ Նա մի կաթ է լցնում ամանի մեջ և ասում, որ հենց որ կաթի գույնը փոխվի, ապա ինքը վտանգի մեջ է, և պետք է բաց թողնել իր շներին։ Իր ծննդավայրում նա տեսնում է միայն իր քրոջը։ Քույրը փորձում է ուտել նաև Թաթուխին, սակայն  նրան փրկում են իր հավատարիմ շները։


== Կերպարներ ==
Թաթուխ
Թաթուխի հարազատ և խորթ ծնողներ
Թաթուխի քույրը
Զանգի
Զրանգի


== Ծանոթագրություններ ==


== Արտաքին հղումներ ==
Զանգի-Զրանգին վիքիդարանում
Ղազարոս Աղայան, Զանգի-Զրանգի
Արաֆեկ

Արաֆեկ, լեռ Հայկական լեռնաշխարհում, Անտիպոնտական լեռնահամակարգի հյուսիս֊արևելյան հատվածում, Թորթում գետի ստորին հոսանքի ձախ կողմում, Թորթոմի և Օլթիի կազմված անկյունում։ Լանջերն անտառապատ են։


== Ծանոթագրություններ ==